Die skrywer Fanie Viljoen het YouTube-videos beskikbaar gestel waar hy elemente van sy boek ‘Onderwêreld’ vir matrikulante bespreek. Foto: Fanieviljoen.co.za
Terwyl onderwyskenners en skrywers mekaar verlede jaar gepak het oor die geskiktheid van Fanie Viljoen se jeugroman Onderwêreld as voorgeskrewe leesboek vir gr. 12 Afrikaans Huistaal, lyk dit asof matrikulante die laaste woord oor dié boek het.
So vind die leerders sommer “uit die perd se bek” meer uit oor die boek. In die video’s praat Fanie oor onder meer die navorsing wat hy vir Onderwêreld gedoen het en bespreek die mitologiese onderbou van die boek. Hy vertel ook in een van die video’s meer oor kuberkrakers en waarmee hulle hulself deesdae besig hou, terwyl hy ook algemene vrae wat hy gereeld oor die boek kry, bespreek. In die laaste video verklap hy sommer ook ŉ geheim of twee oor die boek. “Die idee is om leerders se kennis oor die boek te verdiep. Dit is altyd moeilik in die eerste jaar wat ŉ nuwe boek as voorgeskrewe werk aangebied word en ek hoop die video’s help die onderwysers ook om dieper insig oor die boek te bekom.”
Volgens Fanie het van die leerders wat hy vroeër die jaar tydens sy skolebesoek in die Wes-Kaap ontmoet het, gesê hulle is al besig om die boek vir ŉ tweede keer self deur te lees. “En die keer lees hulle iets nuut in Onderwêreld raak wat hulle nie met die eerste lees gesien het nie en dit is presies hoe ek die boek geskryf het. Die verhaal van Onderwêreld het heelwat lae wat jy kan afskil soos ŉ ui.”
Wat is Fanie se raad vir matrikulante oor sy boek? “Gaan lees eerstens die verhaal en geniet net eers die storie. Daarna kan jy gaan sit en dieper delf in die boek. Gaan soek na die goue drade wat deur die boek loop en wees op die uitkyk vir die motiewe, boodskappe en mitologie as agtergrond.”
Matrikulante wat verder hulp met hul eksamenvoorbereiding vir dié boek soek, kan gerus ook die studiegids wat hy vir die boek geskryf het nader trek. “Dit sal jou lei om stelselmatig deur die boek te werk. Dit bevat ook byvoorbeeld ŉ woordelys met die Afrikaanse ekwivalente en hullbetekenis van die Engelse rekenaarterme wat in die boek gebruik word. Ander literêre aspekte van die boek word ook in die gids bespreek.”
Soos dit ŉ goeie skrywer betaam, is Fanie ook altyd hard besig om aan ŉ nuwe boek te skryf. Hy werk op die oomblik aan die tweede boek in die reeks oor die aksieheld Austin en het onlangs die vyfde boek in die Lulu-reeks klaar geskryf. Die boeke behoort vroeg volgende jaar op die rakke te wees.
Dit is baie duidelik dat die baba dié speletjie geniet en sy lag te heerlik soos wat haar pappa by haar pleit om mooi stil te sit. Naderhand lê hy ook soos hy lag en die hele naelknipgedoente is skoon vergete.
Ook Suid-Afrika kan geraak word. Die Instituut vir Oordraagbare Siektes het swanger vroue gemaan om nie na Brasilië te reis nie. Dit lyk egter nie of die algemene Aedes aegypti-muskiet in Suid-Afrika ’n draer sal wees nie, omdat dit te veel verskil van die muskiet wat nou met die verspreiding daarvan in Suid-Amerika geassosieer word.
Amerikaanse navorsers het in die VSA se mediese joernaal geskryf dat ’n teenmiddel oor twee jaar klaar kan wees, maar dat dit tot ’n dekade kan neem om gereed te wees vir gebruik. Op die oomblik is daar geen geneesmiddel nie, en die mediese tak van die Universiteit van Texas lei die poging om een te vind.
Die virus is die eerste keer in 1947 in die rhesus-aap in Uganda ontdek. In 1954 is die eerste voorval by ’n mens in Nigerië aangeteken. Eers in 2007 het dit na ’n probleem begin lyk. Dit muteer nou vinnig.
Waarom WHO vir die organisasie? As die moeite gedoen kan word om die organisasie se naam te vertaal, waarom word dit nie oo vertaal nie?